Әлімғазы Оразұлы Сыдықов

Сыдықов Әлімғазы Оразұлы (19.6.1953 жылы туған, Қытай Халық Республикасы) – химиялық ғылымының кандидаты (1990).
 Жыл  Оқиға 1976  ҚазМУ-ды (қазіргі әл-Фараби атындағы Қазақ ұлттық университеті) бітірген 1976 – 1978 жылдарында  ҚазМУ-дың химиялық факультетінде лаборант, ғылыми қызметкер 1978 – 1984 жылы  Қазақстан Ғылым Академиясының Химия институты органикалық синтез лабораториясында инженер 1984 – 1999 жылы  қазіргі ҚазҰУ-дың химиялық лабораторияларында ғылыми қызметте болған 1993 жылдан  Қазақстан Республикасының минералдық шикізатты кешенді қайта өңдеу ұлттық орталықтарында аға ғылыми қызметкер, лаборатория меңгерушісі

 Жетістіктер 
Ғылыми еңбектері краун-эфирлердегі эпоксидті полимерлердің қасиеттерін зерттеп, синтездеуге арналған. Техникалық тұз қышқылын өндірудің жаңа технологиясын өндіріске енгізді (Қарағанды қаласы). Сыдықов Қазақстан Республикасының мыс өндірісінің осмий-рений құрамды техногендік өнімдерін зерттеу нәтижесінде алғаш рет сілтілік металл тұздарын пайдалана отырып, осмийді қорғасын балқымаларына, ренийді ерігіш натрий қағына бөліп алудың технологиясын жасауға қол жеткізді. Сол еңбегі үшін Қазақстан Мемлекеттік сыйлығына ие болды (2005). Алпыстан астам ғылыми еңбек (оның ішінде 1 монография бар) жазған.«Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, VIII том

 Дереккөздер